Alte trei persoane infectate cu tulpina britanică, depistate în România. Doar una a călătorit în UK.
Cele trei persoane infectate sunt din București, Cluj și Covasna, iar două dintre ele nu au fost în Marea Britanie. Numărul total al infectărilor cu noua tulpină a SARS-CoC-2 a ajuns la 59 de cazuri. Persoanele identificate cu tulpina britanică au vârste cuprinse între 25 și 80 de ani.
Trei cazuri noi de infectare cu tulpina britanică au fost depistate în România. Cele trei persoane infectate sunt din București, Cluj și Covasna, iar două dintre ele nu au fost în Marea Britanie. Astfel, numărul total al infectărilor a ajuns la 59 de cazuri.Ministerul Sănătății a fost informat marți de către Institutul Național de Sănătate Publică (INSP) – Centrul Național de Supraveghere și Control al Bolilor Transmisibile (CNSCBT) că au fost raportate încă 3 noi cazuri de infectare cu SARS-Cov-2, noua varianta UK – linia genetică B.1.1.7.Este vorba despre o femeie în vârstă de 35 ani din București care a revenit în țară din Marea Britanie la sfârșitul lunii ianuarie a.c., o femeie în vârstă de 25 de ani din județul Cluj, care nu are istoric de călătorie în Marea Britanie și un bărbat în vârstă de 80 ani din județul Covasna, care, de asemenea, nu are istoric de călătorie în Marea Britanie.Până în prezent, CNSCBT a confirmat 59 de cazuri de infectare cu SARS-CoV-2, noua varianta UK – linia genetică B.1.1.7.